L’Ecoparc mòbil de la Emtre arriba a Burjassot, del 15 al 17 de gener
2025-07-24

Facilitar en tot allò possible el reciclatge correcte dels residus que es generen en les llars és objectiu prioritari per a l’Ajuntament de Burjassot. Per este motiu, el Consistori, des de la Regidoria de Medi Ambient, dirigida per Estefanía Ballesteros, torna a apostar, el 2024, per la visita al municipi dels Ecoparcs mòbils de l’Entitat Metropolitana per al Tractament de Residus (Emtre).

La primera data confirmada d’enguany és del dilluns 15 de gener al dimecres 17 de gener, sent l’horari d’obertura de 10.00 a 14.00 i de 16.00 a 19.00 hores. L’Ecoparc s’ubicarà en l’aparcament de Les Palmeres, al costat del Mercat Municipal.

Els Ecoparc mòbils de la Emtre faciliten que la ciutadania puga depositar aquells residus per als quals no existixen contenidors específics, facilitant amb això el seu reciclatge. Pintures, dissolvents o càpsules de café, entre altres, juntament amb aparells electrònics xicotets, bombetes, cartutxos d’impressores, telèfons mòbils i carregadors, bateries o envasos contaminants són alguns dels elements que es poden reciclar als ecoparcs.

Al febrer, l’Ecoparc tornarà a Burjassot en dues dates, de l’1 al 3 i del 19 al 21 de febrer.